CELEX: C2006/224/44
Language: et
Date: 2006-09-16 00:00:00
Title: Kohtuasi C-305/06: 13. juulil 2006 esitatud hagi — Euroopa Ühenduste Komisjon versus Kreeka Vabariik

16.9.2006   
            
            
               ET
            
            
               Euroopa Liidu Teataja
            
            
               C 224/23
            
         13. juulil 2006 esitatud hagi — Euroopa Ühenduste Komisjon versus Kreeka Vabariik
   (Kohtuasi C-305/06)
   (2006/C 224/44)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: G. Zavvós ja K. Simonsson)
   
      Kostja: Kreeka Vabariik
   Hageja(te) nõuded
   
               —
            
            
               tuvastada, et kuna Kreeka Vabariik takistas veoettevõtjat kasutamast ümberlaadimiseks sobivat lähimat raudteejaama ja tegemast liikmesriikidevahelise kombineeritud veo raames veo lõppetapi maanteevedu, mis moodustab kombineeritud veo lahutamatu osa, siis on Kreeka Vabariik rikkunud nõukogu 7. detsembri 1992. aasta direktiivist 92/106/EMÜ, (1) millega kehtestatakse ühiseeskirjad kaupade teatavate kombineeritud vedude kohta liikmesriikide vahel, tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Kreeka ametivõimude aktid, mis kaitsevad ühte siseriiklikku majandusvaldkonda, milleks käesolevas asjas on Põhja-Kreeka kaubanduslikud maanteeveod, ei õigusta mingil juhul tõket õigusaktidega tagatud kaubandustegevusele, nagu seda on kombineeritud vedu direktiivi 92/106/EMÜ mõttes, mis pidi selle artikli 2 kohaselt kehtima alates 1. juulist 1993.
   
      (1)  EÜT L 368, 17.12.1992, lk 38.